Frederikshavn FOX er efter oprykningen til landets bedste håndboldliga i fuld gang med at forstærke sig i bestræbelserne på ikke at rykke ned igen efter blot en enkelt sæson. Therese Wallter kommer til rævene fra Skövde HF, der i øjeblikket ligger nummer to i den svenske liga blot et enkelt point efter Sävehof. Hun er med foreløbig 88 mål den absolut mest scorende stregspiller i den svenske liga i år. - Med tilgangen af Therese føler vi, at vi på stregpladsen er rigtigt godt rustet til de udfordringer der kommer i Toms Ligaen næste sæson, lyder det fra cheftræner Anders Thomsen. Foto: Frederikshavn FOX

Opsummering:
Den 24-årige svenske stregspiller Therese Wallter skifter fra den svenske topklub Skövde HF til Frederikshavn FOX på en 2-årig kontrakt.